****

**RUHNU VALLAVALITSUS**

Teade Ruhnu vallas Uue-Bissa kinnistu 18.03.2024 nr. 7.-1.2./24/11-1

üldplaneeringut muutva detailplaneeringu

kehtestamise kohta

Vastavalt planeerimisseaduse § 139 alusel teavitab Ruhnu Vallavalitsus Uue-Bissa kinnistu detailplaneeringu kehtestamisest.

Ruhnu vallas Uue-Bissa kinnistu üldplaneeringut muutev detailplaneering kehtestati Ruhnu Vallavolikogu 11.03.2024 a otsusega nr 04.

Planeeringuala hõlmab Uue-Bissa katastriüksust (katastritunnus 68901:001:0109, suurus 3448 m², 100% maatulundusmaa).

Detailplaneeringu koostamise eesmärgiks on Uue-Bissa katastriüksuse sihtotstarbe muutmine maatulundusmaast elamumaaks ja ehitusõiguse määramine elamu ja abihoonete ehitamiseks, koos olulisemate arhitektuurinõuete, vajalike tehnovõrkude planeerimisega, liikluskorralduse lahendamisega ning vajalike servituutide ja kitsenduste ulatuse seadmisega. Detailplaneeringuga kavandatakse üksikelamumaa krunt, millele on lubatud püstitada üks elamu ja kaks abihoonet ehitisealuse pinnaga kokku 242 m2. Lubatud katuseharja kõrgus maapinnast on elamul 6,3 m ja abihoonel 6 m.

Detailplaneeringuga tehakse ettepanek üldplaneeringu muutmiseks, kuna Uue-Bissa katastriüksuse sihtotstarvet muudetakse.

 Detailplaneeringu realiseerumisel rajatakse uus elamispind, mis sobib Ruhnu küla üldilmega. Saarele saab püsiva elamispinna kolme lapsega pere. Ruhnu valla arengukava järgi on üheks valla arengu indikaatoriks eesmärkide elluviimiseks valla elanike arv, sealhulgas aastaringselt Ruhnus elavate inimeste arv. Oluliseks on peetud eelduste loomist uute elanike saarele kolimiseks sh lastega pered.

Detailplaneeringu realiseerimisega negatiivset mõju looduskeskkonnale ei kaasne.

Planeeringuga on võimalik tutvuda Ruhnu Vallavalitsuse kodulehel – www.ruhnu/detailplaneeringud.

Lugupidamisega,

Raimet Figol

vallavanem